ບັນຫາຄົນເຂົ້າເມືອງ ຜິດກົດໝາຍໃນສະຫະລັດ ຍັງເປັນເລຶ່ອງຖົກຖຽງກັນ ຢ່າງຮຸນແຮງ (ເບິ່ງວີດິໂອ)
ນັກ​ຍຸ​ທະ​ສາດຂອງ​ພັກ​ຣີພັບ​ບລິ​ກັນ ກ່າວ​ວ່າ​ທັດສະນະ​ກ່ຽວ​ກັບ​ເລຶ່ອງນີ້​ຂອງພວກ​ແດ​ໂມ​ແຄຣທ ​ແລະຣີພັບ​ບລິ​ກັນ​ນັ້ນ​ ກໍບໍ່​ແຕກກັນປານໃດ
ໃນການເລືອກຕັ້ງເອົາປະທານາທິບໍດີສະຫະລັດ ປີ 2012 ນີ້ ຊາວອາເມຣິກັນ ເຊື້ອສາຍສະເປນ ອາດມີບົດບາດປະກອບສ່ວນໃຫຍ່ຫລາຍກວ່າທີ່ເຄີຍມີມາ ໃນການຕັດສິນວ່າໃຜຈະເປັນປະທານາທິບໍດີຄົນຕໍ່ໄປ ຊາວສະແປນີສ ນັບວ່າເປັນກຸ່ມຄົນມີສິດເລືອກຕັ້ງທີ່ເຕີບໂຕຢ່າງວ່ອງໄວທີ່ສຸດ ໃນສະຫະ ລັດ ຄືມີປະມານ 20 ລ້ານກວ່າຄົນ ຄົນພວກນີ້ຈໍານວນຫລາຍ ກໍາລັງຕິດຕາມເບິ່ງຢູ່ຢ່າງໃກ້ຊິດ ວ່າພວກຖືກສະເໜີຊື່ເຂົ້າແຂ່ງຂັນເອົາຕໍາແໜ່ງປະທານາທິບໍດີນັ້ນ ມີທັດສະນະຕໍ່ບັນຫາຄົນເຂົ້າເມືອງແບບໃດແດ່ ຜູ້ສື່ຂ່າວວີໂອເອ Elizabeth Lee ມີລາຍງານກ່ຽວກັບເລຶ່ອງນີ້ຈາກນະ ຄອນ Los Angeles ລັດແຄລິຟໍເນຍ ທີ່ເມື່ອໝໍ່ໆມານີ້ ໄດ້ຮັບຜ່ານກົດ ໝາຍໃຫ້ເງິນຊ່ວຍເຫລືອແກ່ພວກນັກຮຽນຊາວຕ່າງດ້າວຜິດກົດໝາຍ ດັ່ງທອງປານຈະມາສະເໜີທ່ານໃນອັນດັບຕໍ່ໄປ ເລຶ່ອງລາວຂອງນາງ ແນນຊີ ເມຊາ ບໍ່ແມ່ນເລຶ່ອງທີ່ແປກ ແຕ່ມີຢູ່ທົ່ວໄປ ແມ່ຂອງນາງເມຊາ ພາລາວເຂົ້າມາຢູ່ໃນສະຫະລັດນໍາ ເພື່ອທີ່ຈະໄດ້ສຶກສາຮໍ່າຮຽນ ນາງເມຊາ ຫາກໍຮຽນຈົບມະຫາວິທະຍາໄລ ແລະກໍາລັງຄິດວ່າຈະຮຽນຕໍ່ເອົາປະລິນຍາໂທ ຫລືວ່າຮຽນຝ່າຍກົດໝາຍ ແຜນການຂອງນາງຖືກເຮັດໃຫ້ງ່າຍຂຶ້ນໃນເມື່ອບໍ່ເທົ່າໃດ ເດືອນຜ່ານມາ ເວລາລັດແຄລິຟໍເນຍຮັບຜ່ານກົດໝາຍ Dream Act ຫລືກົດໝາຍແຫ່ງ ຄວາມຝັນ ທີ່ອະນຸມັດໃຫ້ພວກນັກຮຽນທີ່ເຂົ້າມາຢູ່ໃນສະຫະລັດຢ່າງຜິດກົດໝາຍ ມີສິດ ໄດ້ຮັບການຊ່ວຍ ເຫລືອດ້ານການເງິນ ເພື່ອເຂົ້າຮຽນໃນມະຫາວິທະຍາໄລຕ່າງໆຂອງລັດ ພາຍໃນລັດແຄລິຟໍເນຍໄດ້ ທ່ານ Kent Wong ຜູ້ອໍານວຍການສູງກາງແຮງງານຂອງມະຫາວິທະຍາໄລລັດແຄລິຟໍ ເນຍ ສາຂາ Los Angeles ຫລື UCLA ກ່າວວ່າ ເວລານີ້ພວກຊາວຕ່າງດ້າວເຂົ້າເມືອງ ຜິດກົດໝາຍຢູ່ໃນສະຫະລັດ ມີປະມານ 11 ລ້ານຄົນ ຊຶ່ງໃນນັ້ນເປັນພວກຊາວໜຸ່ມແລະ ນັກຮຽນ 2 ລ້ານຄົນ ຂະນະນີ້ ມີພຽງ 3 ລັດເທົ່ານັ້ນ ໃນສະຫະລັດອາເມຣິກາ ທີ່ອະນຸ ຍາດໃຫ້ພວກຊາວຕ່າງດ້າວຜິດກົດໝາຍ ມີສິດໄດ້ຮັບເງິນຊ່ວຍເຫລືອເພື່ອສຶກສາໃນມະ ຫາວິທະຍາໄລຂອງລັດ ທ່ານວອງເວົ້າວ່າ: ກົດໝາຍ Dream Act ຂອງລັດຖະບານກາງ ບໍ່ຜ່ານສະພາສູງສະຫະລັດເມື່ອປີຜ່ານ ມາ ຊຶ່ງຖ້າຫາກວ່າຜ່ານ ກໍຈະແຜ້ວທາງໃຫ້ຊາວຕ່າງດ້າວຜິດກົດໝາຍ ທີ່ມີເງຶ່ອນໄຂ ຄົບຖ້ວນ ສາມາດໂອນສັນຊາດເປັນຄົນອາເມຣິກັນໄດ້ ທ່ານວອງເວົ້າວ່າ: ແຕ່ທ່ານ Luis Alvarado ນັກຍຸທະສາດຂອງພັກຣີພັບບລິກັນ ກ່າວວ່າທັດສະນະກ່ຽວ ກັບເລຶ່ອງນີ້ຂອງພວກແດໂມແຄຣທ ແລະຣີພັບບລິກັນນັ້ນ ກໍບໍ່ແຕກຕ່າງກັນປານໃດ ທ່ານ Alvarado ກ່າວອີກວ່າ ພັກຣີພັບບລິກັນ ແລະພວກເຊື້ອສາຍສະເປນຫລາຍຄົນ ຢາກໃຫ້ການປະຕິຮູບດ້ານການເຂົ້າເມືອງເປັນໄປໃນລະດັບຊາດຫລາຍກວ່າ ເພາະວ່າ ພວກລັດຕ່າງໆ ເຊັ່ນລັດແຄລິຟໍເນຍນັ້ນ ບໍ່ມີເງິນທີ່ຈະປະຕິບັດນະໂຍບາຍດ້ານຄົນ ເຂົ້າເມືອງຂອງຕົນ ຕາມລໍາພັງໄດ້ ທ່ານອາລວາຣາໂດເວົ້າວ່າ: ແມ່ນແຕ່ໃນກຸ່ມຜູ້ສະມັກຢາກເປັນຜູ້ແຂ່ງຂັນເລືອກຕັ້ງໃນນາມພັກຣີພັບບລິກັນ ແຂ່ງກັບ ປະທານາທິບໍດີບາຣັກ ໂອບາມາໃນປີ 2012 ນັ້ນກໍຍັງມີຄວາມຄິດເຫັນທີ່ແຕກຕ່າງກັນຢູ່ ຄືຜູ້ສະມັກບາງຄົນກ່າວວ່າ ວິທີແກ້ໄຂບັນຫານີ້ກໍຄືສ້າງຮົ້ວກັ້ນຢູ່ເລາະຕາມເຂດຊາຍແດນ ສະຫະລັດ-ແມ໊ກຊິໂກ ໃນຂະນະທີ່ຜູ້ສະມັກອື່ນໆອີກ ຢາກຊອກຫາວິທີມອບສະຖານະ ພາບທີ່ຖືກ ຕ້ອງຕາມກົດໝາຍ ໃຫ້ພວກຄົນເຂົ້າເມືອງຜິດກົດໝາຍທີ່ຢູ່ໃນສະຫະລັດ ແລ້ວໃນເວລານີ້ ທ່ານຫລຸຍສ໌ ອາລວາຣາໂດ ກ່າວວ່າທັງຝ່າຍຣີພັບບລິກັນ ແລະເດໂມ ແຄຣດ ຈະຕ້ອງປະຕິບັດງານຮ່ວມກັນ ແລະບໍ່ຖ່ວງເວລາໃຫ້ຊັກຊາອອກໄປອີກ ໃນການ ຊອກຫາທາງແກ້ໄຂບັນຫາເລຶ່ອງຄົນເຂົ້າເມືອງນັ້ນ ໃນການເລືອກຕັ້ງປະທານາທິບໍດີຄັ້ງປີ 2008 ທ່ານໂອບາມາໄດ້ຮັບຄະແນນສຽງສະນັບ ສະໜຸນ ຈາກຊາວລາຕິໂນຫລືພວກເຊື້ອສາຍສະເປນ ຫລາຍກວ່າ 60 ເປີເຊັນ ສົມທຽບ ກັບຜູ້ສະມັກຝ່າຍຣີພັບບລິກັນ ຄືສະມາຊິກສະພາສູງ ຈອນ ແມັກເຄນ ທີ່ໄດ້ຮັບພຽງປະ ມານ 30 ເປີເຊັນ